Ericu950/Stoicheia-meter-silver huggingface dataset:
οὐ σατράπαις καὶ τυράννοις καὶ γῆς καὶ θαλάττης ἀναψαμένοις τὸ κράτος , ἀλλ „ ἐπηλύτῳ καὶ ὀρφανῷ καὶ χήρᾳ ” 0 ·
τῷ μὲν ὅτι τοὺς συγγενεῖς , οὓς μόνους εἰκὸς ἔχειν συναγωνιστάς , ἐχθροὺς ἀσυμβάτους εἰργάσατο ἑαυτῷ μεταναστὰς εἰς ἀλήθειαν καὶ τὴν τοῦ ἑνὸς τιμίου τιμὴν ἀπὸ μυθικῶν πλασμάτων καὶ πολυαρχίας , ἃ γονεῖς καὶ πάπποι καὶ πρόγονοι καὶ πάντες οἱ ἀφ αἵματος τοῦ στειλαμένου τὴν καλὴν ἀποικίαν ταύτην ἐξετίμησαν 0 ·
τῷ δ ἐπειδὴ πατρὸς καὶ μητρὸς τῶν ἐκ φύσεως βοηθῶν καὶ ὑπερμάχων ἐστέρηται , δυνάμεως τῆς μόνης εἰς συμμαχίαν ἀναγκαίας ἐρημωθείς 0 ·
τῇ δ ὅτι τὸν διαδεξάμενον ἄνδρα τὴν τῶν γονέων ἐπιμέλειαν καὶ προστασίαν ἀφῄρηται 0 ·
γυναικὶ γὰρ ἀνὴρ εἰς κηδεμονίαν , ὥσπερ γονεῖς παρθένῳ 0 1 .
σχεδὸν δὲ καὶ τὸ σύμπαν Ἰουδαίων ἔθνος ὀρφανοῦ λόγον ἔχει συγκρινόμενον τοῖς ἁπανταχοῦ πᾶσι ·
τὰ μὲν γάρ , ὁπότε μὴ θεήλατοι κατασκήπτοιεν συμφοραί , διὰ τὰς ἐν τοῖς ἔθνεσιν ἐπιμιξίας οὐκ ἀπορεῖ βοηθῶν κοινοπραγούντων , τῷ δ ἥκιστά τις συναγωνίζεται νόμοις ἐξαιρέτοις χρωμένῳ ·
σεμνοὶ δ εἰσὶν ἐξ ἀνάγκης , ἅτε πρὸς τὴν ἄκραν ἀρετὴν ἀλείφοντες ·
τὸ δὲ σεμνὸν αὐστηρόν , τοῦτο δ ὁ πολὺς ὅμιλος ἀνθρώπων ἀποστρέφεται διὰ τὴν ἡδονῆς ἀποδοχήν 0 .
ἀλλ  ὅμως τῆς ὀρφανίας αὐτοῦ καὶ ἐρημίας ἔλεον καὶ οἶκτόν φησι Μωυσῆς ἀεὶ λαμβάνειν τὸν ἡγεμόνα τῶν ὅλων ᾧ προσκεκλήρωται , διότι τοῦ σύμπαντος ἀνθρώπων γένους ἀπενεμήθη οἷά τις ἀπαρχὴ τῷ ποιητῇ καὶ πατρί 0 .
τὸ δ αἴτιον αἱ τῶν ἀρχηγετῶν τοῦ ἔθνους περιμάχητοι δικαιοσύναι καὶ ἀρεταί , αἳ καθάπερ φυτὰ ἀθάνατα διαμένουσιν ἀειθαλέα καρπὸν φέρουσαι τοῖς ἀπογόνοις σωτήριον καὶ πρὸς πάντα ὠφέλιμον , κ ἂν αὐτοὶ τύχωσι διαμαρτάνοντες ἰάσιμα ἀλλὰ μὴ παντελῶς ἀνίατα 0 .
μὴ μέντοι νομίσας τις ἀγαθὸν εἶναι τέλειον τὴν εὐγένειαν ὀλιγωρείτω καλῶν πράξεων , λογιζόμενος ὅτι μείζονος ὀργῆς ἄξιος τυγχάνειν ἐστὶν ὁ γεννηθεὶς μὲν ἐκ τῶν ἀρίστων , αἰσχύνην δ ἐπιφέρων τοῖς γεννήσασι διὰ τὴν τῶν τρόπων κακίαν ·
ἔχων γὰρ οἰκεῖα παραδείγματα κ αλοκἀγαθίας ἃ μιμήσεται καὶ μηδὲν ἀποματτόμενος εἰς ὑγιαίνοντος βίου κατόρθωσιν ἐπίληπτος 0 .
ἀπαγορεύει δ ὁ νόμος τῷ τὴν προστασίαν καὶ ἐπιμέλειαν τῶν κοινῶν ἀνειληφότι δικαιοτάτην ἀπαγόρευσιν , μὴ πορεύεσθαι δόλῳ ἐν τῷ ἔθνει ·
ψυχῆς γὰρ ἀνελευθέρου καὶ σφόδρα δουλοπρεποῦς ἐπίβουλα ἤθη συσκιαζούσης ὑποκρίσει τὸ ἔργον 0 .
τὸν γὰρ ἄρχοντα οὕτως χρὴ προεστάναι τῶν ὑπηκόων ὡς πατέρα παίδων , ἵνα καὶ αὐτὸς ὡς ὑπὸ γνησίων υἱῶν ἀντιτιμᾶται 0 ·
διὸ κοινοὶ πόλεων καὶ ἐθνῶν γονεῖς , εἰ δεῖ τ ἀληθὲς εἰπεῖν , ἄρχοντές εἰσιν οἱ ἀγαθοί , τὴν ἴσην , ἔστι δ ὅτε καὶ περιττοτέραν εὔνοιαν ἐπιδεικνύμενοι ·
τοὺς δ ἐπὶ λύμῃ καὶ ζημίᾳ τῶν ὑπηκόων μεγάλας περιβαλλομένους δυναστείας οὐκ ἄρχοντας ἀλλ ἐχθροὺς προσαγορευτέον , τὰ πολεμίων ἀσυμβάτων δρῶντας .
οὐ μὴν ἀλλὰ καὶ οἱ δολερῶς ἀδικοῦντες πονηρότεροι τῶν φανερῶς ἐναντιουμένων εἰσίν , εἴ γε τοὺς μὲν ἔνεστι ῥᾳδίως ἀμύνασθαι γυμνὴν ἀπαμπίσχοντας τὴν δυσμένειαν , τῶν δ ἐστὶ δύσληπτος καὶ δυσθήρατος ἡ μοχθηρία καθάπερ ἐν θεάτρῳ σκευὴν ἀλλοτρίαν ἀναλαμβανόντων εἰς ἀπόκρυψιν ἀληθοῦς ὄψεως 0 .
φθάνει δὲ τὸ τῆς ἀρχῆς εἶδος καὶ διαδέδυκεν , ὀλίγου δέω φάναι , πρὸς ἅπαντα τὰ τοῦ βίου μέρη , διαφέρον αὐτὸ μόνον μεγέθει καὶ τῷ ποσῷ .
ὅπερ γὰρ πόλεως βασιλεύς , τοῦτο καὶ κώμης ὁ πρῶτος καὶ οἰκίας δεσπότης καὶ νοσούντων ἰατρός , καὶ στρατοπέδου μὲν στρατηγός , ναύαρχος δ ἐπιβατικοῦ καὶ πληρωμάτων , καὶ πάλιν φορτίδων μὲν καὶ ὁλκάδων ναύκληρος , κυβερνήτης δὲ πλωτήρων 0 1 2 ·
οἳ πάντες δύνανται μὲν ἄμφω τό τε εὖ καὶ τὸ χεῖρον , βούλεσθαι δ ὀφείλουσι τὸ ἄμεινον ·
τὸ ἄμεινον δ ἐστὶν ὠφελεῖν ἀλλὰ μὴ βλάπτειν ὅσους ἂν οἷόν τε ᾖ .
τὸ γὰρ ἕπεσθαι θεῷ τοῦτ ἐστίν , ἐπεὶ κ ἀκείνῳ δύναμις μέν ἐστι δρᾶν ἑκάτερα , βούλεται δὲ μόνα τ ἀγαθά .
μηνύει δὲ ἡ τοῦ κόσμου γένεσίς τε καὶ διοίκησις ·
τὰ γὰρ μὴ ὄντα ἐκάλεσεν εἰς τὸ εἶναι τάξιν ἐξ ἀταξίας καὶ ἐξ ἀποίων ποιότητας καὶ ἐξ ἀνομοίων ὁμοιότητας καὶ ἐξ ἑτεροιοτήτων ταυτότητας καὶ ἐξ ἀκοινωνήτων καὶ ἀναρμόστων κοινωνίας καὶ ἁρμονίας καὶ ἐκ μὲν ἀνισότητος ἰσότητα ἐκ δὲ σκότους φῶς ἐργασάμενος ·
ἀεὶ γάρ ἐστιν ἐπιμελὲς αὐτῷ καὶ ταῖς εὐεργέτισιν αὐτοῦ δυνάμεσι τὸ πλημμελὲς τῆς χείρονος οὐσίας μεταποιεῖν καὶ μεθαρμόζεσθαι πρὸς τὴν ἀμείνω .
ταῦτα μιμεῖσθαι προσήκει τοὺς ἀγαθοὺς ἄρχοντας , εἴ γέ τις αὐτοῖς φροντίς ἐστιν ἐξομοιώσεως τῆς πρὸς θεόν .
ἐπεὶ δὲ ὑπορρεῖ μυρία καὶ λανθάνει τὸν ἀνθρώπινον νοῦν , ἅτ  ἐνδεδεμένον αἰσθήσεων ὄχλῳ τοσούτῳ παραγαγεῖν καὶ ἀπατῆσαι ψευδέσι δόξαις ἱκανωτάτῳ , μᾶλλον δ ἐντετυμβευμένον θνητῷ σώματι , ὃ κυρίως ἄν τις σῆμα καλέσειε , μηδεὶς αἰδείσθω δικαστὴς ὁμολογῶν ἀγνοεῖν ὅπερ ἀγνοεῖ .
πρῶτον μὲν γὰρ ὁ ψευδόμενος αὐτὸς αὑτοῦ γενήσεται χείρων , ἀλήθειαν ὑπερόριον τῆς ψυχῆς πεφυγαδευκώς ·
ἔπειτα δὲ μυρία βλάψει τοὺς κρινομένους , τυφλὴν γνῶσιν ἀποφαινόμενος τῷ μὴ βλέπειν τὰ δίκαια .
ὅταν οὖν ἀμαυρὰν ποιῆται τὴν ἀντίληψιν τῶν πραγμάτων ἀσάφειαν καὶ πολὺ σκότος ἀπεργαζομένων , παραιτείσθω τὰς κρίσεις καὶ ἀναπεμπέτω πρὸς ἀκριβεστέρους δικαστάς ·
οὗτοι δὲ τίνες ἂν εἶεν ἢ ἱερεῖς καὶ ὁ τῶν ἱερέων ἔξαρχος καὶ ἡγεμών ;
οἱ γὰρ λειτουργοὶ θεοῦ γνήσιοι τὴν διάνοιαν ἐπιμελῶς ἠκόνηνται , τὸ παρὰ μικρὸν οὐ μικρὸν σφάλμα ἡγούμενοι , διὰ τὰς ἐν ἅπασιν ὑπερβολὰς τοῦ θεραπευομένου βασιλέως  διὸ καὶ προστέτακται πᾶσι τοῖς ἱερωμένοις νηφαλίους θύειν , ἵνα μηδὲν τοῦ παραπαίειν καὶ παραληρεῖν φάρμακον ὑπεισελθὸν τοὺς τῆς διανοίας ὀφθαλμοὺς ἀμαυρώσῃ  , τάχα δ ἐπειδὴ καὶ ὁ πρὸς ἀλήθειαν ἱερεὺς εὐθύς ἐστι προφήτης , οὐ γένει μᾶλλον ἢ ἀρετῇ παρεληλυθὼς ἐπὶ | τὴν τοῦ ὄντως ὄντος θεραπείαν , προφήτῃ δ οὐδὲν ἄγνωστον , ἔχοντι νοητὸν ἥλιον ἐν αὑτῷ καὶ ἀσκίους αὐγάς , εἰς ἐναργεστάτην κατάληψιν τῶν αἰσθήσει μὲν ἀοράτων διανοίᾳ δὲ καταληπτῶν 0 .
πάλιν οἱ σταθμία καὶ ζυγὰ καὶ μέτρα διαχειρίζοντες ἔμποροι καὶ κάπηλοι καὶ ἀγοραῖοι καὶ ὅσοι ἄλλοι τὰ πρὸς τὸ ζῆν ὤνια πιπράσκουσι ξηρά τε καὶ ὑγρὰ τάττονται μὲν ὑπ ἀγορανόμοις , ὀφείλουσι δ  αὐτοὶ ἑαυτῶν , ἐὰν σωφρονῶσιν , ἄρχοντες εἶναι , μὴ φόβῳ τὰ δίκαια δρῶντες ἀλλ ἑκουσίῳ γνώμῃ ·
τοῦ γὰρ μετ ἀνάγκης τὸ αὐτοκέλευστον κατόρθωμα τιμιώτερον πανταχοῦ 0 .
διὸ προστάττει τοῖς καπήλοις καὶ ἐμπόροις καὶ εἴ τινες ἄλλοι τὴν τοιαύτην προαίρεσιν ἐπανῄρηνται τοῦ βίου ζυγὰ δίκαια καὶ σταθμία καὶ μέτρα παρασκευάζεσθαι , μηδὲν ἐπὶ βλάβῃ τῶν ὠνουμένων κακοτεχνοῦντας , ἀλλ ἀπ  ἐλευθέρας καὶ ἀδόλου ψυχῆς ἕκαστα καὶ λέγειν καὶ πράττειν ἐκεῖνο λογιζομένους , ὅτι τὰ μὲν ἄδικα κέρδη βλαβερώτατα , ὁ δὲ μετὰ δικαιοσύνης πλοῦτος ἀναφαίρετος 0 1 .
ἐπεὶ δὲ φιλεργίας ἆθλα μισθοὶ πρόκεινται τοῖς δημιουργοῖς , δημιουργοῦσι δὲ οἱ ἐν ἐνδείαις , ἀλλ οὐχ οἷς ἄφθονοι περιουσίαι , κελεύει μὴ ὑπερτίθεσθαι τὰς δόσεις , ἀλλ αὐτῇ παρέχειν ἡμέρᾳ τὸν διομολογηθέντα μισθόν 0 .
ἄτοπον γὰρ τὰ μὲν ἐκ τῆς τῶν πενήτων ὑπηρεσίας ἀπειληφέναι τοὺς εὐπόρους , τὰς δ ἀντὶ τούτων ἀμοιβὰς μὴ ἀντιπαρασχεῖν ἀπόροις εὐθὺς περιουσίᾳ ζῶντας 0 .
ἆρ  οὐκ ἐναργῆ δείγματα ταῦτ ἐστὶ προφυλακῆς μειζόνων ἀδικημάτων ;
ὁ γὰρ μη δὲ μισθὸν τὸν πάντως ἀποδοθησόμενον ἐῶν ἐκπρόθεσμον γενέσθαι , προθεσμίαν ὁρίσας ἑσπέραν , ἐν ᾗ δεήσει τὸν δημιουργὸν ἀπαλλαττόμενον οἴκαδε κομίσασθαι τὴν ἀμοιβήν , οὗτος οὐ πολὺ πρότερον ἁρπαγὴν ἀπαγορεύει καὶ κλοπὴν καὶ χρεωκοπίαν καὶ ὅσα τούτοις ὁμοιότροπα , διαπλάττων καὶ διαμορφῶν τὴν ψυχὴν πρὸς δόκιμον εἶδος τὸ κ αλοκἀγαθίας αὐτῆς 0 ;
Εὖ μέντοι κ ἀκεῖνο διείρηται , ὅπως μηδεὶς μηδένα βλασφημῇ καὶ κακηγορῇ , καὶ μάλιστα κωφὸν οὔ τε αἴσθησιν ὧν ἀδικεῖται δυνάμενον λαβεῖν οὔ τε ἐν τοῖς ἴσοις αὐτὸ τοῦτο ἀμύνασθαι 0 .
μάχη γὰρ πασῶν ἐκνομωτάτη , καθ ἣν τὸ μὲν ἕτερον μέρος ἐν τῷ δρᾶν ἐξετάζεται , τὸ δ  ἕτερον ἐν τῷ μόνον πάσχειν 0 .
τοῖς δὲ κακηγοροῦσι τοὺς ἀναύδους καὶ τὰ ὦτα βεβλαμμένους ὅμοιον ἀδίκημα δρῶσιν οἱ τυφλοῖς ὀλίσθους ἐμποιοῦντες καὶ ἕτερ ἄττα ἐν ποσὶ τιθέντες ·
ἀνάγκη γάρ , οὐχ οἵους τε ὄντας ὑπερβαίνειν δι ἄγνοιαν , περιπταίοντας ἀμφότερα καὶ τῆς ὁδοῦ διαμαρτάνειν καὶ τὰς βάσεις βλάπτεσθαι 0 .
τοῖς δὲ τῶν τοιούτων ἐργάταις τε καὶ ζηλωταῖς ἐπανατείνεται θεοῦ φόβον ὁ νόμος , εἰκότως καὶ προσηκόντως , ἐπειδὴ μόνος οὗτος τὴν χεῖρα ὑπερέχει καὶ προασπίζει τῶν αὑτοῖς βοηθεῖν ἀδυνατούντων ·
καὶ μόνον οὐκ ἄντικρύς φησι τοῖς ἀδικοπραγοῦσι τοὺς μὲν πεπλημμελημένους ·
„ ὦ κενοὶ φρενῶν , λήσεσθαι νομίζετε γέλωτα ἡγούμενοι τὰς ἐκείνων συμφορὰς καὶ εἰς ταῦτα ἐξαμαρτάνοντες , περὶ ἃ συμβέβηκεν ἀτυχεῖν αὐτοῖς , ὦτα μὲν διὰ κακηγοριῶν , ὀφθαλμοὺς δὲ διὰ τῶν ἐν ποσὶν ὀλίσθων ;
τὸν δὲ πάντων ἔφορον καὶ δίοπον θεὸν οὐδέποτε λήσεσθε κακοπραγίαις ἀθλίων ἀνθρώπων ἐπεμβαίνοντες , ὡς τὰς ὁμοίας κῆρας οὐκ ἐνδεξόμενοι , σῶμα μὲν πάσαις ἁλωτὸν νόσοις περιφέροντες , αἰσθήσεις δ ἐπικήρως ἐχούσας , αἳ μικρᾶς ἕνεκα καὶ τῆς τυχούσης προφάσεως οὐκ ἀμαυροῦνται μόνον , ἀλλὰ καὶ ἀνιάτους ὑπομένουσι πηρώσεις .
“ τοὺς οὖν ἐπιλελησμένους μὲν ἑαυτῶν , ἐπικυδεστέρους δ οἰομένους εἶναι τῆς φυσικῆς ἀνθρώπων ἀσθενείας , ἐκπεφευγέναι δὲ τὰς ἀδήλους καὶ ἀτεκμάρτους τῆς τύχης ἐπιβουλάς , ἣ πολλάκις αἰφνιδίους σκηπτοὺς ἐπέρριψε καὶ εὐπλοίᾳ βίου χρωμένους μόνον οὐκ ἐν αὐτοῖς λιμέσιν εὐδαιμονίας κατέκλυσε , τί δεῖ μεγαλαυχεῖν καὶ ἐπεμβαίνειν συμφοραῖς ἑτέρων , μη δὲ τὴν πάρεδρον δίκην τοῦ πάντων ἡγεμόνος αἰδουμένους , ᾗ θέμις ἀκοιμήτοις καὶ ὀξυωπεστάτοις ὄμμασι καὶ τὰ ἐν μυχοῖς ὡς ἐν ἡλίῳ καθαρῷ περιαθρεῖν 0 ;
οὗτοί μοι δοκοῦσι μηδ  ἂν τετελευτηκότων ἀποσχέσθαι δι ὑπερβολὴν ὠμότητος , ἀλλὰ  τὸ λεγόμενον δὴ τοῦτο παρὰ τοῖς πολλοῖς  μὴ ἂν ὀκνῆσαι νεκροὺς ἐπισφάττειν , ἐπεὶ καὶ μέρεσι τοῖς τρόπον τινὰ προτεθνηκόσιν ἐναλύειν καὶ ἐνυβρίζειν ἀξιοῦσιν  ὀφθαλμοί τε γὰρ μὴ βλέποντες νεκροὶ καὶ ὦτα μὴ ἀκούοντα  , ὥστ εἰ καὶ οὗ μέρη ταῦτ ἐστὶν ἐξ ἀνθρώπων ἀφανισθείη , τὸ ἀνηλεὲς καὶ ἀσύμβατον ἐπιδείξονται , μηδὲν ἀνθρώπινον καὶ συμπαθὲς δράσαντες , ἃ τετελευτηκόσι καὶ πρὸς ἐχθρῶν ἐν ἀκηρύκτοις πολέμοις σῴζεται 0 .
ἁρμονίαν δέ τινα στοιχηδὸν ἑξῆς τίθησιν ὁμοιοτρόπων παραγγελμάτων , φάσκων τὰ κτήνη μὴ ὀχεύειν ἑτεροζύγοις , τὸν ἀμπελῶνα μὴ κατασπείρειν δίφορον , ἱμάτιον ἐκ δυοῖν ὑφασμένον , κίβδηλον ἔργον , μὴ ἀμπέχεσθαι .
λέλεκται δὲ τὸ μὲν πρῶτον ἐν τοῖς κατὰ μοιχῶν , πρὸς ἔμφασιν τρανοτέραν τοῦ μὴ δεῖν ἀλλοτρίοις γάμοις ἐφεδρεύειν , φθείροντας μὲν ἤθη γυναικῶν , φθείροντας δὲ καὶ τὰς ἐπὶ τέκνων σπορᾷ γνησίων χρηστὰς ἐλπίδας ·
ὁ γὰρ τὰς ἐν ἀλόγοις ζῴοις ἑτερογενῶν ὀχείας ἀπηγορευκὼς ἔοικε πόρρωθεν ἀνακοπὴν μοιχῶν ἐργάζεσθαι .
λεκτέον δὲ καὶ νῦν ἐν τοῖς περὶ δικαιοσύνης ·
τὸ γὰρ αὐτὸ πλείοσιν ἐφαρμόττειν , εἰ δύναιτό πως , οὐ παρετέον .
ἔστιν οὖν δίκαιον εἰς τ αὐτὸν ἄγειν τὰ δυνάμενα κοινωνεῖν ·
τὰ δ ὁμογενῆ πέφυκεν εἰς κοινωνίαν , ἐπεὶ καὶ ὅσα ἑτερογενῆ κατὰ τ οὐναντίον ἄμικτα καὶ ἀκοινώνητα , οἷς ὁ μηχανώμενος ἐκθέσμους ὁμιλίας ἄδικος , νόμον φύσεως ἀναιρῶν 0 1 .
ὁ δ ὄντως ἱερὸς νόμος τοσαύτῃ προμηθείᾳ κέχρηται τοῦ δικαίου , ὥστ οὐδ  ἄροτον γῆς ἐπιτρέπει ποιεῖσθαι διὰ τῶν τὴν ἰσχὺν ἀνίσων , ἀλλ ἐν τ αὐτῷ καταζεύξαντας ὄνον τε καὶ μόσχον ἀροτριᾶν ἐκώλυσεν , ἵνα μὴ περιττῇ δυνάμει τοῦ μᾶλλον ἐρρωμένου τὸ ἀσθενέστερον ἁμιλλᾶσθαι βιασθὲν ἀπείπῃ καὶ προκάμῃ .
καίτοι τὸ μὲν ἐρρωμενέστερον , ὁ ὁταῦρος , ἐν τῇ τάξει τῶν καθαρῶν ζῴων ἀναγράφεται , τὸ δ ἀσθενέστερον , ὁ ὁὄνος , ἐν τῇ τῶν μὴ καθαρῶν 0 1 .
ἀλλ ὅμως καὶ τοῖς χείροσιν εἶναι δοκοῦσιν οὐκ ἐφθόνησεν ὠφελείας τῆς ἀπὸ τοῦ δικαίου , πρὸς ἀναγκαιοτάτην μάθησιν , ὥς γ  οἶμαι , δικαστῶν , ἵνα μηδὲν ἐν ταῖς κρίσεσιν ἐλαττῶσι τοὺς δυσγενεῖς ἐν οἷς οὐ γένους ἀλλ ἀρετῆς ἢ κακίας ἐστὶν ἐξέτασις .
ἐμφερές ἐστι τούτοις διάταγμα καὶ τὸ τελευταῖον τῶν ἐν τῇ συζυγίᾳ , τὸ μὴ συνυφαίνειν τὰς ἑτεροειδεῖς οὐσίας , ἔρια καὶ λίνα ·
καὶ γὰρ ἐπὶ τούτων οὐ μόνον ἡ διαφορότης ἀκοινώνητον , ἀλλὰ καὶ ἡ ἐπικράτεια θατέρου ῥῆξιν ἀπεργαζομένη μᾶλλον ἢ ἕνωσιν , ὅταν δέῃ χρῆσθαι 0 1 .
μέσον ἦν τῆς ἐν συζυγίᾳ τριάδος τὸ μὴ κατασπείρειν ἀμπελῶνα δίφορον .
πρῶτον μέν , ἵνα μὴ φύρηται συγχεόμενα τὰ γένους ὄντα ἑτέρου 0 ·
σπαρτὰ γὰρ δένδροις καὶ δένδρα σπαρτοῖς ἀνοίκεια 0 .
παρὸ καὶ ἡ φύσις οὐ τὴν αὐτὴν προθεσμίαν ἀμφοτέροις ὥρισεν εἰς τὴν τῶν ἐτησίων καρπῶν γένεσιν , ἀλλὰ τοῖς μὲν εἰς ἄμητον ὥραν ἀπένειμε τὸ ἔαρ , τοῖς δ εἰς συγκομιδὴν ἀκροδρύων λῆγον θέρος 0 .
συμβαίνει γοῦν κατὰ τὸν αὐτὸν χρόνον τὰ μὲν ἀφαυαίνεσθαι προανθήσαντα , τὰ δὲ βλαστάνειν προαφαυανθέντα ·
χειμῶνι μὲν γὰρ φυλλορροούντων δένδρων τὰ σπαρτὰ ἀνθεῖ , ἔαρι δὲ κατὰ τ οὐναντίον αὐαινομένων ὅσα σπαρτὰ βλαστάνουσιν αἱ δένδρων ἡμέρων τε καὶ ἀγρίων ὗλαι 0 ·
καὶ σχεδὸν ὁ αὐτὸς ὅρος ἐστίν , ἐν ᾧ οἱ μὲν τῶν σπαρτῶν καρποὶ τελειοῦνται , οἱ δὲ τῶν δένδρων ἀρχὴν γενέσεως λαμβάνουσιν .
εἰκότως οὖν τὰ τοσοῦτον ἀλλήλων διηρτημένα καὶ ταῖς φύσεσι καὶ ταῖς ἀνθήσεσι καὶ τοῖς εἰς τὸ γεννᾶν τὰ οἰκεῖα καιροῖς διέζευξε καὶ διῴκισε τάξιν ἐξ ἀταξίας εἰσηγούμενος ·
τάξει μὲν γὰρ συγγενὲς κόσμος , ἀταξίᾳ δὲ τὸ ἄκοσμον 0 1 .
δεύτερον δέ , ἵνα μὴ ἑκάτερα τὰ εἴδη βλάπτηταί τε καὶ ἀντιβλάπτῃ , τὴν τροφὴν τὰ ἕτερα τῶν ἑτέρων παρασπώμενα , ἧς κατακερματιζομένης , οἷα ἐν λιμῷ καὶ σπάνει , ἀναγκαίως τὰ φυτὰ πάντα διὰ πάντων ἐξασθενήσει καὶ ἢ στείρωσιν ἐνδέξεται πρὸς τὸ παντελὲς ἀφορήσαντα ἢ εὐγενεῖς καρποὺς οὐδέποτε οἴσει προεξασθενήσαντα ταῖς ἐνδείαις 0 .
τρίτον δέ , ὅπως ἀρετῶσα γῆ μὴ πιέζηται βαρυτάτοις ἄχθεσι , τοῦτο μὲν ὑπὸ τῆς τῶν σπειρομένων ἐν τ αὐτῷ καὶ φυομένων συνεχοῦς καὶ ἐπαλλήλου πυκνότητος , τοῦτο δ ὑπὸ τῆς τῶν καρπῶν διπλασιαζομένης φορᾶς 0 1 .
ἀπόχρη γὰρ ἐξ ἑνὸς χωρίου λαμβάνειν ἕνα δασμὸν ἐτήσιον τῷ κεκτημένῳ , καθάπερ ἐκ πόλεως βασιλεῖ 0 1 ·
τὸ δὲ φόρους ἐπιχειρεῖν πλείους ἐκλέγειν φιλοχρηματίας ὑπερβαλλούσης ἔργον ἐστίν , ᾗ καὶ τὰ φύσεως ἀνατρέπεται νόμιμα .
διὸ φαίη ἂν ὁ νόμος τοῖς ἐγνωκόσι τοὺς ἀμπελῶνας ἕνεκα πλεονεξίας κατασπείρειν ·
„ μὴ χείρους γίνεσθε τῶν ὅπλοις καὶ στρατείαις πόλεις καὶ χώρας ὑπηγμένων βασιλέων , οἳ προνοίᾳ τοῦ μέλλοντος καὶ ἅμα φειδοῖ τῶν ὑπηκόων ἕνα δασμὸν ἐτήσιον ἐκλέγειν ἀξιοῦσι , στοχαζόμενοι τοῦ μὴ βραχεῖ καιρῷ κατὰ τὸ παντελὲς εἰς ἐσχάτην ἀπορίαν αὐτοὺς ἀγαγεῖν .
ὑμεῖς δ ἐὰν ἐκ τοῦ αὐτοῦ ἐδάφους ἔαρι μὲν τοὺς κριθῶν καὶ πυρῶν φόρους ἀναπράττητε , θέρει δὲ τοὺς τῶν ἀκροδρύων , διπλασίοις αὐτὸ δασμοῖς ἐκτραχηλιεῖτε ·
ἀπαγορεύσει γὰρ κατὰ τὸ εἰκὸς ἀθλητοῦ τρόπον οὐκ ἐωμένου διαπνεῖν καὶ συλλέγεσθαι δύναμιν εἰς ἑτέρας ἀγωνίας ἀρχήν .
ἀλλ  ἐοίκατε ῥᾳδίως ὧν διεταξάμην κοινωφελῶν ἐκλανθάνεσθαι ·
εἰ γοῦν ἐμέμνησθε τῆς περὶ τοῦ ἑβδόμου ἔτους εἰσηγήσεως , καθ  ἣν ἐδικαίωσα τὴν ἱερὰν χώραν ἐξανίεσθαι μηδενὶ τῶν κατὰ γεωργίαν ἔργων ἀποτρυχομένην ἕνεκα τῶν ἐν ἑξαετίᾳ πόνων , οὓς ὑπέστη καρποφοροῦσα ταῖς ἐτησίοις ὥραις κατὰ τοὺς τῆς φύσεως θεσμούς , οὐκ ἂν ἐπινεανιευόμενοι καὶ ἐπιχειρονομοῦντες ταῖς πλεονεξίαις καινοὺς σπόρους ἐπενοεῖτε τὴν δενδρίτιδα γῆν καὶ μάλιστα τὴν ἀμπελόφυτον κατασπείροντες , ἵνα διτταῖς προσόδοις καθ ἕκαστον ἐνιαυτὸν ἀμφοτέραις ἀδίκοις αὔξητε τὰς οὐσίας ὑπὸ φιλοχρηματίας , ἐκνόμου ἐπιθυμίας , ἀργυρολογοῦντες .
οὐ γὰρ ἂν ὑπομείναι ὁ αὐτὸς ἔτει τε ἑβδόμῳ τὰ οἰκεῖα χωρία ἀνιέναι μὴ προσοδευόμενος , ὑπὲρ τοῦ τὴν γῆν ἀνακτήσασθαι πονηθεῖσαν , καὶ βαρύνειν αὐτὴν καὶ πιέζειν διττοῖς ἄχθεσιν .
ἀναγκαίως οὖν ἀπεφηνάμην τῶν τοιούτων κτημάτων ἀνίερον εἶναι καὶ ἄναγνον τό τε τῆς ὀπώρας γέννημα καὶ τὸν τοῦ σπόρου καρπόν , διότι αὐχενίζεται τρόπον τινὰ καὶ ἄγχεται πνεῦμα ζῳοφυτοῦν ἐν ἀρετώσῃ γῇ καὶ ὅτι ταῖς τοῦ θεοῦ δωρεαῖς ὁ κεκτημένος ἐναλύει καὶ ἐνσπαθᾷ προσαναρρηγνὺς τὰς ἀδίκους ἐπιθυμίας αὑτοῦ , μέτροις αὐτὰς μὴ περιορίζων .
“ ἆρ  οὐκ ἄξιον ἐρασθῆναι τῶν τοιούτων ὑφηγήσεων , αἳ μακρόθεν τῶν ἐπ ἀνθρώποις πλεονεξιῶν τὴν λύσσαν ἀνείργουσι καὶ ἀνακόπτουσιν 0 ;
ὁ γὰρ ἀπομαθὼν ἐν φυτοῖς ἰδιώτης κέρδος ἄδικον , εἰ λαβόμενος μειζόνων πραγμάτων γένοιτο βασιλεύς , χρήσεται τῷ ἔθει πρὸς ἄνδρας ὁμοῦ καὶ γυναῖκας οὐ διττοὺς φόρους ἀναπράττων οὐ δὲ διττοῖς δασμοῖς τοὺς ὑπηκόους ἐκτραχηλίζων ·
ἱκανὸν γὰρ τὸ σύντροφον ἔθος μαλάξαι σκληρὰ ἤθη καὶ τρόπον τινὰ παιδαγωγῆσαι καὶ διαπλάσαι πρὸς βελτίονας τύπους 0 ·
τύποι δ  ἀμείνους εἰσίν , οὓς ἐνσφραγίζεται ψυχῇ δικαιοσύνη .
ταῦτα μὲν ἑνὶ ἑκάστῳ νομοθετεῖ .
καθολικώτεραι δὲ προστάξεις εἰσὶν ἕτεραι , ἃς ἅπαντι τῷ ἔθνει κοινῇ διαγορεύει , παραινῶν ὡς προσενεκτέον οὐ φίλοις καὶ συμμάχοις αὐτὸ μόνον ἀλλὰ καὶ τοῖς τῆς συμμαχίας ἀφισταμένοις .
ἐὰν γάρ , φησίν , εἴσω τειχῶν κατακλείσαντες αὑτοὺς ἀπαυχενίζωσιν , ἡ ὑμετέρα νεότης εὐοπλοῦσα μετὰ τῶν εἰς πόλεμον παρασκευῶν ἐπίτω καὶ στρατόπεδον ἐν κύκλῳ βαλλομένη καραδοκείτω μηδὲν ὀργῇ πρὸ λογισμοῦ χαριζομένη , βεβαιότερον ὅπως καὶ σταθερώτερον ἐγχειρῇ τοῖς πρακτέοις .
εὐθὺς οὖν πεμπέτω κήρυκας τοὺς προκαλεσομένους εἰς συμβάσεις καὶ ἅμα τὸ ἀξιόμαχον τῆς παριδρυμένης δυνάμεως δηλώσοντας ·
καὶ ἐὰν μὲν ἐφ οἷς ἐνεωτέρισαν μετανοήσαντες ὑπείκωσι πρὸς τὸ εἰρηναῖον τραπόμενοι , δεχέσθωσαν ἄσμενοι τὰς σπονδάς ·
εἰρήνη γάρ , κ ἂν ᾖ σφόδρα ἐπιζήμιος , λυσιτελεστέρα πολέμου 0 .
ἐὰν δὲ πρὸς ἀπόνοιαν ἀποτείνωνται θρασυνόμενοι , ῥωσθέντες ταῖς προθυμίαις , ἔχοντες καὶ τὴν τοῦ δικαίου συμμαχίαν ἀήττητον , ἐφορμάτωσαν τὰς ἑλεπόλεις τοῖς τείχεσιν ἐφιστάντες , εἶτα μέρη τούτων παραρρήξαντες ἐπεισχείσθωσαν ἀθρόοι καὶ βάλλοντες μὲν τοῖς δορατίοις εὐστόχως ἐπιστροφάδην δὲ τοῖς ξίφεσιν ἀναιροῦντες ἀφειδῶς ἀμυνέσθωσαν , ἃ παθεῖν ἐμέλλησαν διατιθέντες , ἄχρις ἂν τὸν ἀντιτεταγμένον ἅπαντα στρατὸν ἡβηδὸν καταστορέσωσιν .
ἄργυρον δὲ καὶ χρυσὸν καὶ τὴν ἄλλην λείαν λαβόντες  καὶ  τὴν πόλιν ἐμπρησάτωσαν πῦρ προσαγαγόντες , ἕνεκα τοῦ μη δ αὖθίς ποτε δυνηθῆναι τὴν αὐτὴν πόλιν διαπνεύσασαν ἐγερθῆναι καὶ στασιάσαι καὶ ὑπὲρ τοῦ νουθετῆσαι φόβῳ τοὺς ὁμόρους , ἐπειδὴ τοῖς ἑτέρων πάθεσιν ἄνθρωποι διδάσκονται σωφρονεῖν ·
παρθένους δὲ καὶ γυναῖκας μεθέσθωσαν , μηδὲν τῶν ὅσα νεωτερίζει πόλεμος ἐξ αὐτῶν πείσεσθαι προσδοκῶντες ἕνεκα φυσικῆς ἀσθενείας τετιμημένων ἀστρατείᾳ .
ἐξ οὗ δῆλον ὅτι τὸ Ἰουδαίων ἔθνος ἔνσπονδον μὲν καὶ φίλον πᾶσι τοῖς ὁμογνώμοσι καὶ τὴν προαίρεσιν εἰρηνικοῖς ἐστιν , οὐ μὴν εὐκαταφρόνητον , ὡς τοῖς ἄρχουσι χειρῶν ἀδίκων ὑπ ἀνανδρίας ἐνδιδόναι , διακρίνει δ  , ὁπότε πρὸς ἄμυναν ἴοι , τοὺς ἐπιβούλως ζῶντας καὶ τ οὐναντίον 0 1 ·
τὸ γὰρ κατὰ πάντων καὶ τῶν ἐλάχιστα ἢ μηδὲν ἡμαρτηκότων φονᾶν εἴποιμ  ἂν ἀνημέρου καὶ ἀτιθάσου ψυχῆς καὶ τὸ προσθήκην ἀνδρῶν πόλεμον κατασκευασάντων ποιεῖσθαι γυναῖκας , ὧν ὁ βίος εἰρηνικὸς φύσει καὶ κατοικίδιος 0 1 .
τοσοῦτον δ ἔρωτα δικαιοσύνης ἐνεργάζεται τοῖς κατ αὐτὸν πολιτευομένοις , ὥστ οὐ δὲ πόλεως ἐχθρᾶς τὴν ἀρετῶσαν γῆν ἐφίησι λυμαίνεσθαι δῃοῦντας ἢ δενδροτομοῦντας ἐπὶ φθορᾷ καρπῶν .
„ τί “ γάρ φησι " τοῖς ἀψύχοις μὲν τὴν δὲ φύσιν ἡμέροις καὶ ἡμέρους καρποὺς ἀπογεννῶσι μνησικακεῖς ;
μὴ γάρ , ὦ οὗτος , ἀνθρώπου πολεμίου δυσμένειαν ἐπιδείκνυται δένδρον , ὡς ἀνθ ὧν διατίθησιν ἢ διατιθέναι παρεσκεύασται ῥίζαις αὐταῖς ἀνασπᾶσθαι ;
τ οὐναντίον δὲ ὠφελεῖ παρέχον τοῖς νενικηκόσιν ἀφθονίαν τῶν ἀναγκαίων καὶ τῶν πρὸς ἁβροδίαιτον βίον ·
οὐ γὰρ ἄνθρωποι μόνον δασμοὺς φέρουσι τοῖς κυρίοις , ἀλλὰ καὶ φυτὰ τοὺς ὠφελιμωτέρους κατὰ τὰς ἐτησίους ὥρας , ὧν ἄνευ ζῆν οὐκ ἔστιν .
“ ἀγόνων δὲ καὶ ἐστειρωμένων καὶ τῶν ὅσα τῆς ἀγρίας ὕλης ἔστω μηδεμία φειδὼ τοῖς ἐθέλουσι τέμνειν εἰς χαρακώματα καὶ σταυροὺς καὶ σκόλοπας τάφροις καί , ὁπότε δέοι , κλιμάκων καὶ πύργων ξυλίνων κατασκευάς ·
εἰς γὰρ ταῦτα καὶ τὰ τούτοις ὅμοια γένοιτ ἂν αὐτῶν χρεία προσήκουσα .
τὰ μὲν οὖν εἰς δικαιοσύνην ἀναφερόμενα εἴρηται .
δικαιοσύνην δ αὐτὴν τίς ἂν ἀξίως ποιητὴς ἢ λογογράφος ὑμνῆσαι δύναιτο παντὸς ἐπαίνου καὶ παντὸς ἐγκωμίου κρείττονα καθεστῶσαν ;
ἓν γοῦν τὸ πρεσβύτατον ἀγαθὸν αὐτῆς , ἡ εὐγένεια , κ ἂν τ ἄλλα τις παραλιπὼν ἡσυχάζῃ , γένοιτ ἂν αὐταρκέστατος ἔπαινος 0 .
ἔστι γὰρ ἰσότης , ὡς οἱ τὰ φύσεως ἀκριβοῦντες ἡμῖν παρέδοσαν , μήτηρ δικαιοσύνης .
ἰσότης δὲ φῶς ἄσκιον , ἥλιος , εἰ δεῖ τ ἀληθὲς εἰπεῖν , νοητός , ἐπειδὴ καὶ τ οὐναντίον ἀνισότης , ἐν ᾗ τό τε ὑπερέχον καὶ τὸ ὑπερεχόμενον , σκότους ἀρχή τε καὶ πηγή 0 1 2 .
πάντα ἰσότης τά τε κατ οὐρανὸν καὶ τὰ ἐπὶ γῆς εὖ διετάξατο νόμοις καὶ θεσμοῖς ἀκινήτοις .
τίς γὰρ ἀγνοεῖ τοῦθ  , ὅτι ἡλίῳ μεμέτρηνται πρὸς νύκτας ἡμέραι καὶ πρὸς ἡμέρας νύκτες ἰσότητι διαστημάτων ἀναλογούντων ;
τὰς μὲν καθ ἕκαστον ἐνιαυτὸν ἀπὸ τοῦ συμβεβηκότος προσαγορευομένας ἰσημερίας , ἐαρινήν τε καὶ μετοπωρινήν , οὕτως ἡ φύσις ἐτράνωσεν , ὡς καὶ τοὺς ἀμουσοτάτους αἰσθάνεσθαι τῆς ἐν τοῖς μεγέθεσιν ἡμερῶν πρὸς νύκτας ἰσότητος .
τί δέ , σελήνης περίοδοι διαυλοδρομούσης ἀπὸ συνόδου μέχρι πλησιφαοῦς καὶ ἀπὸ τελείας ἐπὶ σύνοδον ἆρ  οὐ διαστημάτων ἰσότητι μεμέτρηνται ;
καθ ὅσα γὰρ καὶ ἡλίκα αἱ συναυξήσεις , κατὰ τοσαῦτα καὶ τηλικαῦτα αἱ μειώσεις ἐπ ἀμφοτέραις ἰδέαις τοῦ ποσοῦ , τῇ τε κατὰ πλῆθος καὶ τῇ κατὰ μέγεθος 0 1 .
ὥς γε μὴν ἐν τῷ καθαρωτάτῳ τῆς οὐσίας , οὐρανῷ , διαφερόντως ἰσότης τετίμηται , οὕτως καὶ ἐν τῷ γείτονι ἀέρι 0 ·
τετραχῇ γὰρ τοῦ ἐνιαυτοῦ διαιρεθέντος εἰς τὰς καλουμένας ἐτησίους ὥρας , τρέπεσθαι καὶ μεταβάλλειν ὁ ἀὴρ πέφυκεν ἐν ταῖς τροπαῖς καὶ μεταβολαῖς ἄλεκτον ἐπιδεικνύμενος ἐν ἀταξίᾳ τάξιν ·
ἰσαρίθμοις γὰρ μησὶ διακρινόμενος εἴς τε χειμῶνα καὶ ἔαρ θέρος τε καὶ μετόπωρον , τρισὶν εἰς ἑκάστην ὥραν , ἐκπληροῖ τὸν ἐνιαυτόν , ὅς , καθάπερ αὐτὸ μηνύει τ οὔνομα , αὐτὸς ἐν ἑαυτῷ πάντα περιέχει συμπεραιούμενος , ἑτέρως οὐκ ἂν τοῦτ ἐργάσασθαι δυνηθείς , εἰ μὴ ταῖς ἐτησίοις ὥραις αὑτὸν ἐπέχρησεν .
ἰσότης δ  ἀπὸ τῶν οὐρανίων καὶ μεταρσίων καὶ πρὸς τἀπίγεια τέταται , τὴν μὲν ἀκραιφνῆ φύσιν ἑαυτῆς αἰθέρος οὖσαν ἀγχίσπορον ἄνω μετέωρον διαίρουσα , τὴν δ  ὥσπερ αὐγὴν ἡλίου τρόπον ἐπὶ γῆν ἀποστέλλουσα , δεύτερον φέγγος 0 1 .
ὅσα γὰρ πλημμελεῖ μὲν τῶν παρ ἡμῖν , ἀνισότης , ὅσα δὲ τάξιν ἔχει τὴν προσήκουσαν , ἰσότης ἀπειργάσατο , ἥτις ἐν μὲν τῇ τοῦ παντὸς οὐσίᾳ , κυριώτατα φάναι , κόσμος ἐστίν , ἐν δὲ ἄστεσιν ἡ εὐνομωτάτη καὶ πολιτειῶν ἀρίστη δημοκρατία , ἔν τε αὖ σώμασιν ὑγεία καὶ ἐν ψυχαῖς κ αλοκἀγαθία 0 1 2 ·
καὶ γὰρ τὸ ἄνισον ἔμπαλιν νόσων καὶ κακιῶν αἴτιον 0 .
ἐπιλείψει καὶ τὸν μακροβιώτατον ὁ χρόνος , εἰ πάντας ἐθελήσειε τοὺς ἐπαίνους ἰσότητος καὶ δικαιοσύνης ἣν ἐγέννησε διεξιέναι ·
παρό μοι δοκεῖ βέλτιον εἶναι τοῖς λεχθεῖσιν ἀρκεσθέντα , τοῦ διακινῆσαι χάριν τὴν τῶν φιλεπιστημόνων μνήμην , τὰ λοιπὰ ἐν ταῖς ἐκείνων ἀνάγραπτα ψυχαῖς καταλιπεῖν , ἱερωτάτῳ χωρίῳ θεῖα ἀγάλματα .
περὶ δικαιοσύνης καὶ τῶν κατ αὐτὴν ὅσα καίρια πρότερον εἰπὼν μέτειμι τῶν ἑξῆς ἐπ ἀνδρείαν , οὐχ ἣν οἱ πολλοὶ νομίζουσι τὴν ἀρειμάνιον λύτταν ὀργῇ συμβούλῳ χρωμένην , ἀλλὰ τὴν ἐπιστήμην 0 .
θράσει μὲν γὰρ ἐπαιρόμενοί τινες , συμπραττούσης σωματικῆς ἰσχύος , ταχθέντες κατὰ πόλεμον ἐν ταῖς παντευχίαις ἡβηδὸν μυρίους ὅσους τῶν ἀντιπάλων κατέβαλον , ἀνοίκειον μὲν εὔφημον δ ἀριστείας ὄνομα καρπωσάμενοι , διαφερόντως ὑπὸ τῶν τὰ τοιαῦτα κρινόντων εὐκλεεῖς νίκῃ νομισθέντες , ἄγριοι καὶ θηριώδεις ἐκ φύσεως καὶ μελέτης γεγονότες , αἵματος ἀνθρωπείου δεδιψηκότες .
εἰσὶ δ οἳ καὶ ἐν οἰκίᾳ διατρίβοντες , τῶν σωμάτων αὐτοῖς ἢ μακραῖς νόσοις ἢ ἐπιπόνῳ γήρᾳ κατεσκελετευμένων , ὑγιαίνοντες καὶ νεάζοντες τῷ κρείττονι μέρει τῆς ψυχῆς μεστοί τε φρονήματος καὶ θαρραλεωτάτης γέμοντες εὐτολμίας , ἀμυντηρίων ὅπλων μη δ ὄναρ ψαύοντες , βουλευμάτων ἀγαθῶν κοινωφελεστάταις εἰσηγήσεσι τά τε ἴδια ἑκάστων καὶ τὰ κοινὰ τῶν πατρίδων πεσόντα πολλάκις ἀνώρθωσαν , ἀνενδότοις καὶ ἀκαμπέσι χρησάμενοι τοῖς περὶ τοῦ συμφέροντος λογισμοῖς .
οὗτοι μὲν οὖν τὴν ἀληθῆ διαπονοῦσιν ἀνδρείαν ἀσκηταὶ σοφίας ὄντες , ἐκεῖνοι δὲ τὴν ψευδώνυμον ἀμαθίᾳ , νόσῳ δυσθεραπεύτῳ , βιοῦντες , ἣν θρασύτητα κυρίως ἄν τις προσαγορεύσειεν , ὥσπερ φασὶν ἐν τοῖς νομίσμασι τὸ παράσημον ἐμφέρειαν τῆς ἀληθοῦς εἰκόνος 0 .
Οὐκ ὀλίγα μέντοι καὶ ἄλλα δυσυπομόνητα τῶν κατὰ τὸν ἀνθρώπινον βίον ὡμολόγηται , πενία καὶ ἀδοξία καὶ πήρωσις καὶ νόσων ἰδέαι πολύτροποι , πρὸς ἃς οἱ μὲν ὀλιγόφρονες μαλακίζονται , μη δ ὅσον ὑπ  ἀτολμίας ἐγερθῆναι δυνάμενοι , ὅσοι δὲ φρονήσεως ὑπόπλεῳ καὶ γενναιότητος ἐπαποδύονται καρτερῶς καὶ σφόδρα ἐρρωμένως ἀντιφιλονεικοῦντες , τὰς ἀπειλὰς καὶ ἐπανατάσεις αὐτῶν πολὺν γέλωτα καὶ χλεύην τιθέμενοι , πενίᾳ μὲν πλοῦτον ἀντιτάττοντες , οὐ τὸν τυφλὸν ἀλλὰ τὸν ὀξὺ καθορῶντα , οὗ τὰ ἀγάλματα καὶ κειμήλια ψυχὴ πέφυκε ταμιεύειν .
μυρίους γὰρ πενία κατεπάλαισεν , οἳ τρόπον ἀθλητῶν ἀπειρηκότων ὑπ ἀνανδρίας κατέπεσον μαλακισθέντες ·
ἐνδεὴς δὲ παρ ἀληθείᾳ δικαζούσῃ τὸ παράπαν οὐ δὲ εἷς ἐστι χορηγὸν ἔχων τὸν τῆς φύσεως ἀκαθαίρετον πλοῦτον ·
ἀέρα μέν , τὴν πρώτην καὶ ἀναγκαιοτάτην καὶ συνεχῆ τροφήν , ἀδιαστάτως μεθ ἡμέραν τε καὶ νύκτωρ ἀναπνεόμενον , ἔπειτα δὲ πηγὰς ἀφθόνους καὶ ποταμῶν οὐ χειμάρρων μόνον ἀλλὰ καὶ αὐθιγενῶν ῥεῖθρα ἀέναα πρὸς ποτοῦ χρῆσιν , ἔπειτα εἰς ἐδωδὴν φορὰς παντοίων καρπῶν καὶ δένδρων ἰδέας , αἳ τὰς ἐτησίους ὀπώρας ἀεὶ φέρουσι 0 1 ·
τούτων γὰρ ἄπορος οὐδείς , ἀλλὰ πάντες οἱ πανταχοῦ πολλὴν ἄγουσι περιουσίαν 0 .
εἰ δέ τινες τὸν τῆς φύσεως πλοῦτον παρ οὐδὲν θέμενοι τὸν τῶν κενῶν δοξῶν διώκουσι , τυφλῷ πρὸ βλέποντος σκηριπτόμενοι καὶ ἡγεμόνι τῆς ὁδοῦ χρώμενοι πεπηρωμένῳ , πίπτειν ἐξ ἀνάγκης ὀφείλουσιν .
ὁ μὲν δὴ σώματος δορυφόρος πλοῦτος φύσεως εὕρημα καὶ δῶρον ὢν ἤδη λέλεκται 0 .
τὸν δὲ σεμνότερον , ὃς οὐ πᾶσιν ἀλλὰ τοῖς ἀληθῶς σεμνοῖς καὶ θεσπεσίοις ἀνδράσι πρόσεστι , μηνυτέον .
τοῦτον τὸν πλοῦτον σοφία χορηγεῖ διὰ λογικῶν καὶ ἠθικῶν καὶ φυσικῶν δογμάτων καὶ θεωρημάτων , ἐξ ὧν φύεσθαι τὰς ἀρετὰς συμβέβηκεν , αἳ τῆς ψυχῆς ὑποτέμνονται τὴν πολυτέλειαν εὐκολίας καὶ ὀλιγοδεΐας ἔρωτας ἐντίκτουσαι κατὰ τὴν πρὸς θεὸν ἐξομοίωσιν .
ἔστι γὰρ ὁ μὲν θεὸς ἀνεπιδεής , οὐδενὸς χρεῖος ὤν , ἀλλ  αὐτὸς αὐταρκέστατος ἑαυτῷ ·
ὁ δὲ φαῦλος πολυδεής , ἀεὶ διψῶν τῶν ἀπόντων ἀπλήστου καὶ ἀκορέστου χάριν ἐπιθυμίας , ἣν πυρὸς τρόπον ἀναρριπίζων καὶ ἀναφλέγων ἐπὶ πάντα μικρά τε αὖ καὶ μεγάλα τείνει 0 ·